**ΑΠΟΣΠΑΣΜΑ**

Από τα πρακτικά της με αριθμ**.3/24-2-15**

συνεδρίασης του Δημοτικού Συμβουλίου Νάουσας

**Αριθμός απόφασης 46/2015**

**Περίληψη:**

**Μεταβολές ή μη, σχολικών μονάδων Πρωτοβάθμιας και Δευτεροβάθμιας Εκπαίδευσης σχολικού έτους 2015-2016.**

Στη Νάουσα και στο Δημοτικό κατάστημα, σήμερα 24η του μηνός Φεβρουαρίου 2015 ημέρα Τρίτη και ώρα 18.00**,** συνήλθε σε τακτική δημόσια συνεδρίαση το Δημοτικό Συμβούλιο Νάουσας ύστερα από την με αριθμ. πρωτ.4396/20-02-15 πρόσκληση του Προέδρου, που επιδόθηκε σε όλα τα μέλη του Συμβουλίου και στον Δήμαρχο, σύμφωνα με τις διατάξεις του άρθρου 67 Ν. 3852/2010 (ΦΕΚ Α΄ 87).

Διαπιστώθηκε ότι υπάρχει νόμιμη απαρτία, δεδομένου ότι σε σύνολο 33 μελών βρέθηκαν παρόντα 28 μέλη και ονομαστικά:

**ΠΑΡΟΝΤΕΣ ΑΠΟΝΤΕΣ**

**Δημοτικοί Σύμβουλοι Δημοτικοί Σύμβουλοι**

1. Αποστόλου Απόστολος , Πρόεδρος 1. Σέπκας Δημήτριος
2. Λογδανίδης Ευστάθιος 2. Βαλσαμίδης Σταύρος
3. Πασχούλα Χρυσούλα 3. Κουτσογιάννης Νικόλαος
4. Δάγγας Στέλλιος 4. Αδαμίδης Παύλος
5. Παρθενόπουλος Ιωάννης 5. Γιανννούλης Ιωάννης
6. Λαζαρίδου Δέσποινα
7. Παντζαρτζίδης Αθανάσιος
8. Μπίλης Προκόπιος
9. Τζουβάρας Βασίλειος
10. Γαϊτανίδης Θεόδωρος
11. Ορδουλίδης Θωμάς (Μάκης)
12. Μαλάκη-Δελητζάκη Αθηνά
13. Τάκη-Τζέπου Ελπίδα (Νάντια)
14. Αραμπατζή Στεργιανή (Στέλλα)
15. Μάντσιος Δημήτριος
16. Καρανάτσιος Θεόδωρος (Δώρης)
17. Τορορή Μαρία
18. Καραμπατζός Αναστάσιος
19. Μπαλτατζίδου Θεοδώρα (Δώρα) οι οποίοι δεν προσήλθαν
20. Βασιλείου Γεώργιος αν και νόμιμα κλήθηκαν
21. Τσαγκαλίδου-Τσεχελίδου Παρθένα
22. Γκαρνέτας Ιωάννης
23. Βαδόλας Εμμανουήλ
24. Τριανταφύλλου Γεώργιος
25. Ρίζος Δημήτριος
26. Δημησκής Δημήτριος
27. Καρτσιούνης Γεώργιος
28. Λακηνάνος Αγγελάκης

**Παρόντες: Πρόεδροι Δημοτικών / Τοπικών Κοινοτήτων**

1. Πασχούλας Βασίλειος Τ.Κ.ΑΡΚΟΧΩΡΙΟΥ

2. Θεοδοσιάδης Θεόδωρος Τ.Κ.ΓΙΑΝΝΑΚΟΧΩΡΙΟΥ

3.Στογιάννης Χρήστος Τ.Κ. ΚΟΠΑΝΟΥ

4.Τομπουλίδου Ζωγράφα Τ.Κ.ΛΕΥΚΑΔΙΩΝ

5. Βίλτσα Σωτηρία Τ.Κ.ΜΑΡΙΝΑΣ

6.Μωυσίδης Αναστάσιος Τ.Κ.ΡΟΔΟΧΩΡΙΟΥ

7. Αλματζής Χρήστος Τ.Κ.ΣΤΕΝΗΜΑΧΟΥ

8. Σιδηρόπουλος Δημήτριος Τ.Κ.ΧΑΡΙΕΣΣΑΣ

**Απόντες: Πρόεδροι Δημοτικών / Τοπικών Κοινοτήτων**

1. Καλπαξίδου Σοφία Δ.Κ. ΝΑΟΥΣΑΣ

2. Σπαθόπουλος Ευθύμιος Τ.Κ.ΑΓΓΕΛΟΧΩΡΙΟΥ

3. Ορδουλίδης Γρηγόριος Τ.Κ.ΕΠΙΣΚΟΠΗΣ

4. Τσαλίλη-Θεοδωρίδου Χριστίνα Τ.Κ.ΖΕΡΒΟΧΩΡΙΟΥ.

5. Μίλης Κωνσταντίνος Τ.Κ.ΜΟΝΟΣΠΙΤΩΝ

6.Πρόϊος Χρήστος Τ.Κ.ΠΟΛΥΠΛΑΤΑΝΟΥ

Ο Δήμαρχος κ. Νικόλαος Κουτσογιάννης προσκλήθηκε και παρίσταται στη συνεδρίαση.

Στη συνεδρίαση παρευρίσκεται και η κ. Ολυμπία Αδαμίδου, υπάλληλος του Δήμου, για την τήρηση των πρακτικών.

Ο Πρόεδρος κήρυξε την έναρξη της συνεδρίασης και εισηγούμενος το 12o θέμα της ημερήσιας διάταξης, το λόγο έδωσε στον Αντιδήμαρχο Παιδείας, Αθλητισμού & Νεολαίας κ.Δάγγα Στέλλιο, ο οποίος εισηγήθηκε το θέμα ως εξής:

«Με το υπ΄αρ.πρωτ.206025/Δ2/17-12-2014 έγγραφο του Υπ.Παιδείας και Θρησκευμάτων, καλούνται τα δημοτικά συμβούλια των δήμων της χώρας, να γνωμοδοτήσουν επί των προτάσεων για κάθε είδους σχολική μεταβολή (ίδρυση, προαγωγή, συγχώνευση, υποβιβασμό, κατάργηση και μετατροπές). Οι γνωμοδοτήσεις των δημοτικών συμβουλίων θα αποσταλούν στους Δ/ντές Π/θμιας και Δ/θμιας Εκπαίδευσης προκειμένου να διαβιβαστούν στις Περιφερειακές Διευθύνσεις και στο Υ.ΠΑΙ.Θ.

Η Δ/νση Δ.Ε. Ημαθίας με το υπ΄αρ.πρωτ.555/29-1-2015 έγγραφο της, μας αποστέλλει την πρόταση της περί μεταβολών ή μη, η οποία λήφθηκε έχοντας υπόψη τον αριθμό των μαθητών, την ορθότερη διαχείριση του ανθρώπινου δυναμικού, τη χιλιομετρική απόσταση και τις κτιριακές υποδομές, σύμφωνα με την οποία προτείνεται να παραμείνουν οι Σχολικές μονάδες ως έχουν και να εξακολουθούν να λειτουργούν με την υφιστάμενη μορφή.

Η Δ/νση Π.Ε., μας ενημέρωσε ύστερα από τηλεφωνική επικοινωνία ότι η πρότασή της, είναι να παραμείνουν οι Σχολικές μονάδες ως έχουν και να εξακολουθούν να λειτουργούν με την υφιστάμενη μορφή.

Ο Αντιδήμαρχος στη συνέχεια πρότεινε στο Δημοτικό Συμβούλιο, να γνωμοδοτήσει υπέρ της παραμονής των Σχολικών μονάδων της Α/θμιας και Δ/θμιας Εκπαίδευσης, ως έχουν καθώς και να εξακολουθούν να λειτουργούν αυτές με την υφιστάμενη μορφή»

Στη συνέχεια ο Πρόεδρος έθεσε την πρόταση του Δημάρχου στο σώμα προς ψήφιση.

Κατά την ψηφοφορία

ΝΑΙ ψήφισαν είκοσι έξι (26) δημοτικοί σύμβουλοι οι κ.κ. Αποστόλου, Πασχούλα, Δάγγας, Μάντσιος, Λογδανίδης, Παρθενόπουλος, Λαζαρίδου, Παντζαρτζίδης, Μπίλης, Τζουβάρας, Γαϊτανίδης, Ορδουλίδης, Μαλάκη, Αραμπατζή, Καρανάτσιος, Τορορή, Τάκη, Καραμπατζός, Μπαλτατζίδου, Βασιλείου, Τσαγκαλίδου, Γκαρνέτας, Τριανταφύλλου, Βαδόλας, Ρίζος, Δημησκής.

ΠΑΡΩΝ δήλωσαν δύο (2) δημοτικοί σύμβουλοι οι κ.κ Καρτσιούνης και Λακηνάνος, καθώς όπως αναφέρουν στο έγγραφο του Υ.ΠΑΙ.Θ., αναφέρεται η φράση «τα προτεινόμενα προς ίδρυση σχολεία είναι ενταγμένα ή πρόκειται να ενταχθούν σε προγράμματα χρηματοδότησης» το οποίο κατά την άποψή τους ανοίγει παράθυρο προς την ιδιωτικοποίηση της εκπαίδευσης. Ο κρατικός μηχανισμός αντί να αιτηθεί χρηματοδότηση προς τα σχολεία, κατευθύνεται προς χορηγούς είτε προγράμματα ΕΣΠΑ με ημερομηνία λήξης, και βέβαια αν τα σχολεία λειτουργήσουν από τους δήμους, κάποια στιγμή όταν δεν θα έχουνε την οικονομική δυνατότητα λόγω της οικονομικής καχεξίας που έχουν, θα οδηγηθούν στους ιδιώτες.

Το Δ.Σ. ύστερα από διαλογική συζήτηση και φανερή ψηφοφορία και αφού έλαβε υπόψη του

* το υπ΄αρ.πρωτ.206025/δ2/17-12-2014 έγγραφο του Υ.ΠΑΙ.Θ.
* το υπ΄αρ.πρωτ.555/29-1-2015 έγγραφο της Δ/νσης Δ.Ε.
* την πρόταση της Δ/νσης Π.Ε.
* την εισήγηση του κ. Αντιδημάρχου

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Γνωμοδοτεί υπέρ της πρότασης της Διεύθυνσης της Δευτεροβάθμιας Εκπαίδευσης Ημαθίας, για την παραμονή των Σχολικών μονάδων ως έχουν, καθώς επίσης να εξακολουθούν αυτές να λειτουργούν με την υφιστάμενη μορφή.

Γνωμοδοτεί επίσης υπέρ της παραμονής των Σχολικών μονάδων, της Πρωτοβάθμιας Εκπαίδευσης Ημαθίας, ως έχουν, καθώς επίσης να εξακολουθούν αυτές να λειτουργούν με την υφιστάμενη μορφή.

Στην παρούσα απόφαση μειοψήφησαν οι κ.κ. Καρτσιούνης και Λακηνάνος δηλώνοντας παρών.

**Ακροτελεύτια διάταξη**

Από τις διατάξεις αυτής της απόφασης δεν θα προκληθεί δαπάνη σε βάρος του προϋπολογισμού του Δήμου 2015. Η παρούσα απόφαση έλαβε αύξοντα αριθμό **46/2015.**

......................................................................................................................……

Αφού εξαντλήθηκαν τα θέματα της ημερησίας διατάξεως, λύεται η συνεδρίαση.

Για το σκοπό αυτό συντάχθηκε το πρακτικό αυτό και υπογράφεται ως εξής:

**Ο ΠΡΟΕΔΡΟΣ**  **ΤΑ ΜΕΛΗ**

Υπογραφή όπως στην αρχή Υπογραφή όπως στην αρχή

**Ακριβές απόσπασμα**

**Ο ΠΡΟΕΔΡΟΣ Δ.Σ.**

**ΑΠΟΣΤΟΛΟΣ ΑΠΟΣΤΟΛΟΥ**